**ADATVÉDELMI ÉS ADATKEZELÉSI
TÁJÉKOZTATÓ**

# I. ADATKEZELŐ BEMUTATÁSA

A **Dunaújvárosi SZC Lorántffy Zsuzsanna Technikum és Kollégium** (a továbbiakban: Intézmény, Adatkezelő vagy „Mi”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

|  |  |
| --- | --- |
| Adatkezelő megnevezése: | **Dunaújvárosi SZC Lorántffy Zsuzsanna Technikum és Kollégium** |
| Adatkezelő székhelye: | **2400 Dunaújváros, Radnóti Miklós út 6.** |
| Adatkezelő elektronikus címe: | **iskola@lorantffy.hu** |
| Adatkezelő képviselője:Adatvédelmi tisztviselő: | **Marczona Tamás igazgató****Bovard Kft. (info@bovard.hu)** |

Tájékoztatjuk a tanulóinkat, illetve törvényes képviselőiket, valamint weboldalunk látogatóit (a továbbiakban együttesen: érintett, felhasználó), hogy Intézményünk a személyes adatok kezelését a vonatkozó jogszabályok, így elsősorban az alábbiak tiszteletben tartásával végzi:

* az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.),
* az Európai Parlament és a Tanács (EU) természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló 2016/679. számú rendelete (a továbbiakban: Rendelet).

Intézményünk a személyes adatokat bizalmasan kezeli, az adatok megőrzése érdekében megtesz minden az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedéseket.

**Fogalmak**

A jelen tájékoztató fogalmi rendszere megegyezik a Rendelet 4. cikkében meghatározott értelmező fogalommagyarázataival, illetve bizonyos pontokban kiegészítetten Infotv.3. § értelmező rendelkezéseivel.

Amikor a jelen tájékoztató adatokról, vagy adatkezelésről rendelkezik, azon személyes adatokat, illetve ezek kezelését kell érteni.

**\*\*\*\*\***

# II. ADATKEZELÉSI CÉL: Cookie-k kezelése a weboldalon

Az Adatkezelő a <https://www.lorantffy.hu/> elérhetőség alatt működő weboldalán (a továbbiakban: weboldal) a weboldal szolgáltatásainak fenntartása érdekében ún. cookie-kat használ.

**Mi is az a cookie?**

A cookie-k a böngésző által a felhasználó eszközére helyezett, kisméretű szöveges azonosítást és információgyűjtést végző állományok. A cookie egy egyedi számsorból áll, és elsősorban a weblapot letöltő számítógépek és egyéb eszközök megkülönböztetésére szolgál. A cookie-k többféle funkcióval rendelkeznek, többek között információt gyűjtenek, megjegyzik a felhasználói beállításokat, lehetőséget adnak a weboldal tulajdonosának a felhasználói szokások megismerésére a felhasználói élmény növelése érdekében.

**Milyen célokból használhatunk cookie-kat?**

Az Adatkezelő az alábbi célokból használ cookie-kat:

* a weboldal és aloldalainak rendeltetésszerű működésének biztosítása az aloldalak közötti navigáció során is;
* a felhasználói élmény javítása és a weboldal egyes funkcióinak végrehajtása érdekében.

A cookie-k által gyűjtött információkat a weboldal nem értékesíti, adja bérbe harmadik fél számára, kivéve azon szolgáltatások biztosításához szükséges mértékben, amely szolgáltatásokhoz az érintett ezen információt előzetesen és önkéntesen megadta.

**Milyen cookie-kat használ a weboldal?**

Az Adatkezelő csak feltétlenül szükséges cookie-kat használ a weboldal és aloldalainak rendeltetésszerű működésének biztosítása érdekében, az oldalak közötti navigáció során is.

A fentieknek megfelelően a feltétlenül szükséges cookie-k a felhasználó egyedi munkamenet-azonosítójának tárolásához és azonosításához szükségesek, a weboldalon történő felhasználói munkamenet kezelésének céljából. A cookie-k érvényességi ideje kizárólag az Ön aktuális látogatására vonatkozik, a munkamenet végeztével, illetve a böngésző bezárásával ezek a cookie-k automatikusan törlődnek a számítógépéről.

**A cookie-k által megvalósuló adatkezelések jogalapja?**

Az adatkezelés a weboldal működéséhez feltétlenül szükséges cookie-k tekintetében az Adatkezelő által végzett közfeladat végrehajtásához szükséges, mely jelen esetben konkrétan a weboldal működésének és ezen keresztül a weboldalon nyújtott szolgáltatásoknak a biztosítása a weboldal látogatói számára, így jogalapja a Rendelet 6. cikk (1) bekezdés e) pontja

**Hogyan ellenőrizheti és hogyan tudja kikapcsolnia a cookie-kat?**

A weboldal cookie kezelőjén túl minden modern böngésző engedélyezi a cookie-k beállításának a változtatását. A legtöbb böngésző alapértelmezettként automatikusan elfogadja a cookie-kat, de ezek általában megváltoztathatóak, hogy megakadályozza az automatikus elfogadást és minden alkalommal felajánlja a választás lehetőségét, hogy szeretne vagy nem cookie-kat engedélyezni.

Mivel a cookie-k célja a weboldal használhatóságának és folyamatainak megkönnyítése vagy lehetővé tétele, a cookie-k alkalmazásának megakadályozása vagy törlése által előfordulhat, hogy a felhasználók nem lesznek képesek a weboldal funkcióinak teljes körű használatára, illetve, hogy a weboldal a tervezettől eltérően fog működni böngészőjében.

A legnépszerűbb böngészők cookie beállításairól az alábbi linkeken tájékozódhat:

Google Chrome:

<https://support.google.com/accounts/answer/61416>

Firefox:

<https://support.mozilla.org/hu/kb/sutik-informacio-amelyet-weboldalak-tarolnak-szami>

Microsoft Edge:

<https://support.microsoft.com/hu-hu/help/4468242/microsoft-edge-browsing-data-and-privacy>

Microsoft Internet Explorer:

<https://support.microsoft.com/hu-hu/help/17442/windows-internet-explorer-delete-manage-cookies>

Opera:

<https://help.opera.com/en/latest/web-preferences/#cookies>

Safari:

<https://support.apple.com/hu-hu/guide/safari/sfri11471/mac>

**\*\*\*\*\***

# III. AZ ÉRINTETT JOGAI AZ ADATKEZELÉSHEZ KAPCSOLÓDÓAN

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet Intézményünk jelen tájékoztató rendelkezésre bocsátása útján teljesít.

**Hozzáférési jog**

Az érintett kérelmére bármikor a későbbiekben tájékoztatjuk, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosítunk:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közöltük vagy közölni fogjuk, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. tájékoztatjuk továbbá azon jogáról, hogy kérelmezheti a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül az érintettől gyűjtöttük, a forrásukra vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül helyesbítsük a rá vonatkozó pontatlan személyes adatokat. Figyelembe véve az adatkezelés célját, jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Az adat helyesbítésének (módosításának) kérése esetén a módosítani kért adat valóságát az érintettnek szükséges alátámasztania, valamint az érintettnek szükséges igazolnia azt is, hogy valóban az arra jogosult személy kéri az adat módosítását. Intézményünk csak így tudja megítélni azt, hogy az új adat valós-e, és ha igen, akkor módosíthatja-e a korábbi adatot.

**Törléshez való jog**

Az érintett jogosult arra, hogy kérésére indokolatlan késedelem nélkül töröljük a rá vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtöttük vagy más módon kezeltük;
2. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
3. a személyes adatokat jogellenesen kezeltük;
4. a személyes adatokat az Intézményünkre alkalmazandó uniós vagy tagállami jogban előírt jogi kötelezettség teljesítéséhez törölni kell;
5. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog**

Az érintett jogosult arra, hogy kérésére korlátozzuk az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy ellenőrizzük a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Mivel az adatkezelés az Intézményünkre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés e) pont), ezért az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

**\*\*\*\*\***

**AZ ÉRINTETT JOGAINAK ÉRVÉNYESÍTÉSÉRE SZOLGÁLÓ ELJÁRÁSREND**

Az érintett a fenti jogait az **iskola@lorantffy.hu** címre megküldött elektronikus levelében, a székhelyünkre eljuttatott postai levélben, illetve az Intézményben személyesen tudja gyakorolni. Az érintett kérelmének vizsgálatát és teljesítését a beérkezését követően indokolatlan késedelem nélkül megkezdjük. A kérelme alapján tett intézkedéseinkről a beérkezésétől számított 1 hónapon belül tájékoztatjuk az érintettet. Amennyiben a kérelmét nem áll módunkban teljesíteni, úgy 1 hónapon belül tájékoztatjuk a megtagadásának okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, Intézményüknél tett nyilatkozattal - ha egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

**\*\*\*\*\***

# IV. JOGORVOSLATI JOG AZ ADATKEZELÉSHEZ KAPCSOLÓDÓAN

Amennyiben megítélése szerint az Adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli, Ön a bírósági jogorvoslathoz való jogának érvényesítése érdekében bírósághoz is fordulhat. A bíróság az ügyben soron kívül jár el. A per elbírálása a törvényszék hatáskörébe tartozik. A per – az Ön választása szerint – a lakóhelye vagy tartózkodási helye, vagy az Adatkezelő székhelye szerinti törvényszék előtt is megindítható. Bíróság kereső: (<https://birosag.hu/birosag-kereso>).

A Nemzeti Adatvédelmi és Információszabadság Hatóságnál (NAIH) bejelentéssel (panasz) az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1363 Budapest, Pf. 9.

Cím: 1055 Budapest, Falk Miksa utca 9-11.

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Dunaújváros, 2025.03.14.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dunaújvárosi SZC Lorántffy Zsuzsanna Technikum és Kollégium**

**Képv.: Marczona Tamás igazgató**